
Uznesenie Okresný súd Vranov nad Topľou v právnej veci starostlivosti súdu o maloleté deti, mal. A. B., nar. XX.XX.XXXX, mal. C. B., nar. XX.XX.XXXX a mal. D. B., nar. XX.XX.XXXX, všetci bytom pri matke, zastúpení kolíznym opatrovníkom Úradom práce, sociálnych vecí a rodiny, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh matky E. B., nar. XX.XX.XXXX, trvale bytom F. XXX, G., za účasti H. I., nar. XX.XX.XXXX, trvale bytom J. XXX, o zrušenie neodkladného opatrenia, takto rozhodol: Z r u š u j e neodkladné opatrenie nariadené uznesením Okresného súdu Vranov nad Topľou č.k. 8P/57/2025 – 14 zo dňa 09.06.2025. odôvodnenie: 1. Matka mal. detí sa návrhom podaným na tunajší súd domáhala zrušenia neodkladného opatrenia, ktoré bolo nariadené uznesením Okresného súdu Vranov nad Topľou č. k. 8P/57/2025 – 14 zo dňa 09.06.2025. V návrhu uviedla, že istý čas sa zdržiavala u svojho partnera v J.. Domov do obce G. sa vrátila dňa 01.07.2025 a plánuje tu už ostať. Nakoľko jej maloleté deti chýbali, vrátila sa k nim a chce im zabezpečovať starostlivosť. Neplánuje od svojich maloletých detí odísť a chce im poskytovať starostlivosť pri svojich rodičoch. 2. Tunajší súd uznesením č. k. 8P/57/2025 – 14 zo dňa 09.06.2025 nariadil neodkladné opatrenie, ktorým dočasne zveril mal. A. B., nar. XX.XX.XXXX, mal. C. B., nar. XX.XX.XXXX a mal. D. B., nar. XX.XX.XXXX, do osobnej starostlivosti H. I., nar. XX.XX.XXXX, trvale bytom J. XXX, a to do právoplatného skončenia konania vo veci samej o zverenie maloletých detí do náhradnej osobnej starostlivosti, vedeného na Okresnom súde Vranov nad Topľou pod sp. zn. 8P/57/2025. Podľa odôvodnenia rozhodnutia bolo potrebné dočasne upraviť pomery účastníkov konania nakoľko v mesiaci máj 2025 odišla matka zo spoločnej domácnosti za svojím novým partnerom a zanechala maloleté deti v domácnosti starých rodičov. Títo však maloletým deťom, s výnimkou mal. K. a mal. L., odmietali ďalej poskytovať osobnú starostlivosť. Matka o maloleté deti neprejavovala záujem a otec maloletých detí nie je v rodnom liste uvedený. Z návrhu, ako aj zo správy kolízneho opatrovníka vyplynulo, že otcom mal. detí je K. B., ktorý sa však nachádza vo výkone trestu odňatia slobody, Záujem o zabezpečovanie dočasnej starostlivosti o maloleté deti, A., C. a D. prejavila teta otca maloletých detí, H. I.. 3. Podľa správy kolízneho opatrovníka matka s maloletými deťmi obýva domácnosť svojich rodičov v obci G.. K dispozícií majú tri izby, ktoré sú zariadené základným nábytkom. Domácnosť je vybavená dostatočným počtom lôžok na spanie. Sociálne zariadenie nie je súčasťou domácnosti. V čase sociálneho zisťovania boli maloleté deti primerane a pomerne čisto oblečené, nepozorované známky hrubého zanedbávania a týrania. Maloleté deti sa pri svojej matke v obci G. nachádzajú od 01.07.2025, kedy sa matka vrátila domov z Českej republiky, kde bola so svojím údajným partnerom. Matka chce svojím maloletým deťom zabezpečovať osobnú starostlivosť a nesúhlasí s tým, aby boli maloleté deti zverené H. I., nakoľko nato pominuli dôvody, keďže sa vrátila do obce G. a svojím deťom zabezpečuje
od svojho návrhu starostlivosť. Dňa 02.07.2025 pani H. I., nar. XX.XX.XXXX podala na tunajší súd späťvzatie návrhu na náhradnú osobnú starostlivosť, nakoľko sa matka deti vrátila dňa 01.07.2025 do obce G. a deti si ešte v ten istý deň vzala k sebe. H. I. súhlasila s tým, aby maloleté deti ostali so svojou matkou, nakoľko sú na matku silne citovo naviazané. 4. Podľa § 324 ods. 1 zákona č. 160/2015 Z. z. Civilný sporový poriadok (ďalej len „CSP“) pred začatím konania, počas konania a po jeho skončení súd môže na návrh nariadiť neodkladné opatrenie. 5. V zmysle § 325 ods. 1 CSP neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 6. Podľa § 334 CSP súd na návrh neodkladné opatrenie zruší, ak odpadnú dôvody, pre ktoré bolo nariadené. 7. Podľa § 339 CSP o zrušení neodkladného opatrenia môže súd rozhodnúť bez pojednávania. V prípadoch neodkladného opatrenia podľa § 334 a 338 majú dotknuté subjekty právo vyjadriť sa k návrhu na zrušenie neodkladného opatrenia. 8. Podľa § 360 ods. 1 zákona č. 161/2015 Z. z. Civilný mimosporový poriadok (ďalej len „CMP") neodkladné opatrenie možno nariadiť aj bez návrhu v konaniach, ktoré možno začať aj bez návrhu. 9. Ako vyplýva z § 363 CMP súd môže aj bez návrhu zrušiť nariadené neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 10. V zmysle článku 5 zákona č. 36/2005 Z.z. o rodine a o zmene a doplnení niektorých zákonov, záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú. 11. Vychádzajúc z vyššie uvedených skutočností a zároveň zákonných ustanovení dospel súd k záveru, že je dôvodné zrušiť neodkladné opatrenie na základe návrhu navrhovateľky. Súd nariadil neodkladné opatrenie z dôvodu, že matka odišla zo spoločnej domácnosti k svojmu partnerovi a zanechala svoje deti v domácnosti svojich rodičov. Poukazujúc na návrh a obsah správy kolízneho opatrovníka má súd za to, že pominuli dôvody, pre ktoré bolo neodkladné opatrenie nariadené. Matka sa vrátila do domácnosti svojich rodičov a hneď po jej návrate začala zabezpečovať starostlivosť o svoje maloleté deti. V domácnosti svojich rodičov má matka vytvorené vhodné podmienky na poskytovanie starostlivosti maloletým deťom. 12. S poukazom na skutočnosť, že došlo k obnoveniu rodičovskej starostlivosti o maloleté deti súd dospel k záveru, že je dôvodné zrušiť nariadené neodkladné opatrenie, nakoľko pominuli dôvody, pre ktoré bolo neodkladné opatrenie nariadené, sledujúc pritom najlepší záujem maloletých detí. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresný súd Vranov nad Topľou, písomne, v príslušnom počte vyhotovení. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

